Už dlhšie obdobie panuje medzi slovenskými tipujúcimi záujem o uzatváranie stávok na tie pravdepodobne najtradičnejšie športy aké poznáme, konkrétne máme na mysli futbal a hokej. Stávkové kancelárie si túto skutočnosť uvedomujú a preto vynakladajú nemalé množstvo finančných prostriedkov na svoju propagáciu pomocou podpory týchto športov. Priamym dôkazom je, že najvyššie slovenské súťaže vo futbale a hokeji sú pomenované podľa samotných stávkových kancelárií. V súčasnosti sa do popredia dostáva i MMA a to vďaka najväčšej československej organizácii Oktagon MMA, ale i vďaka samotným bojovníkom, ktorí si svojimi výkonmi získali zmluvy v najprestížnejších bojových organizáciách ako UFC alebo Bellator. Tradične medzi najtipovanejšie zápasy patria medzinárodné akcie ako: Letné olympijské hry, Zimné olympijské hry, Majstrovstvá sveta, Majstrovstvá Európy ako zápasy UEFA Champions League.